**О П Р Е Д Е Л Е Н И Е**

№     526

гр. Кюстендил, 07.11.2023 г.

АДМИНИСТРАТИВЕН СЪД - КЮСТЕНДИЛ, в закрито заседание на седми ноември две хиляди двадесет и трета година, в състав:

СЪДИЯ: ДЕСИСЛАВА ТАБАКОВА

като разгледа докладваното от съдията административно дело № 358 по описа на съда за 2023 г., за да се произнесе взе предвид следното:

Производството е по реда на чл. 459 от Изборния кодекс.

Образувано е по жалба на М.С.Р. \*\*\*, в качеството му кандидат за общински съветник, в която се сочи, че оспорва резултатите от проведените на 29.10.2023 г. местни избори в община Кюстендил, в частта относно избиране на общински съветници.

Съдът, след извършена служебна проверка установи, че е образувано адм. дело № 356/2023 г. по описа на Административен съд – Кюстендил по жалба на друг кандидат за общински съветник против същото решение № 244-МИ/31.10.2023 г. на ОИК – Кюстендил.

Налице са условията, визирани в чл. 213 от Гражданския процесуален кодекс във връзка с чл. 144 от Административнопроцесуалния кодекс, с оглед на което делата следва да бъдат съединени в едно производство, а на основание чл. 126, ал. 1 ГПК по-късно образуваното дело подлежи на прекратяване.

Предвид изложеното съдът счита, че съдебното производство по настоящото дело следва да бъде прекратено, а адм. дело № 358/2023 г. - присъединено към висящото адм. дело № 356/2023 г. по описа на Административен съд – Кюстендил.

С оглед на горното, съдът

О П Р Е Д Е Л И:

СЪЕДИНЯВА адм. дело № 358/2023 г. по описа на Административен съд - Кюстендил за разглеждане в адм. дело № 356/2023 г. по описа на Административен съд - Кюстендил и

ПРЕКРАТЯВА производството по адм. дело № 358/2023 г. по описа на Административен съд - Кюстендил.

Определението не подлежи на обжалване.

            СЪДИЯ: